62024TO0102_INF
Определение на Общия съд (шести състав) от 19 февруари 2025 г. —QX World/EUIPO — Mandelay (EDUCTOR)
(Дело T‑102/24)
„Марка на Европейския съюз — Производство за обявяване на недействителност — Словна марка на Европейския съюз „EDUCTOR“ — По-ранна нерегистрирана марка „EDUCTOR“ — Относително основание за недействителност — Член 53, параграф 1, буква б) от Регламент (ЕО) № 207/2009 (понастоящем член 60, параграф 1, буква б) от Регламент (ЕС) 2017/1001) — Член 8, параграф 3 от Регламент № 207/2009 (понастоящем член 8, параграф 3 от Регламент 2017/1001) — Съществено процесуално нарушение — Принцип на функционална приемственост — Член 72, параграф 1 от Регламент 2017/1001 — Грешка при прилагане на правото — Критерии за преценка на общоизвестния характер на марка — Член 6а от Парижката конвенция — Изопачаване на представените доказателства — Жалба, явно лишена от всякакво правно основание“
1.
Марка на Европейския съюз — Производство по обжалване — Жалба, която е подадена срещу решение на отдел на Службата, произнасящ се като първа инстанция, и която е изпратена за разглеждане на апелативния състав — Функционална приемственост между тези две инстанции — Разглеждане на жалбата от апелативния състав — Обхват
(Регламент 2017/1001 на Европейския парламент и на Съвета, член 71, параграф 1)
(вж. т. 24)
2.
Марка на Европейския съюз — Производство по обжалване — Обжалване пред съда на Съюза — Условие за допустимост — Основания, насочени само срещу решенията на апелативните състави
(Регламент 2017/1001 на Европейския парламент и на Съвета, член 72, параграф 1)
(вж. т. 30)
3.
Марка на Европейския съюз — Отказ, отмяна и недействителност — Относителни основания за недействителност — Липса на съгласие на притежателя на марка за регистрация, поискана от агент или представител от негово собствено име — Общоизвестна марка — Понятие — Критерии за преценка
(Регламент № 207/2009 на Съвета, член 8, параграф 2, буква в) и параграф 3 и член 53, параграф 1, буква б)
(вж. т. 35, 37, 38 и 47)
Диспозитив
1)
Отхвърля жалбата.
2)
QX World Kft понася направените от него съдебни разноски, както и тези на Mandelay Kft.
3)
Службата на Европейския съюз за интелектуална собственост (EUIPO) понася направените от нея съдебни разноски.